Diari Oficial de la Generalitat Valenciana


Sumari del DOGV 8364, del 20-08-2018 (2018/7838)

RESOLUCIÓ de 27 de juliol de 2018, del director general de Política Lingüística i Gestió del Multilingüisme, per la qual accepta la renúncia de Cristòfol Tripiana Traver a la beca per a la realització de pràctiques professionals en promoció lingüística i anglés en les dependències de la Direcció General de Política Lingüística i Gestió del Multilingüisme i nomena Ana Martínez Hermoso per a substituir-lo.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8364

Data del DOGV
:   20-08-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7838


Data del document
:   27-07-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 27 de juliol de 2018, del director general de Política Lingüística i Gestió del Multilingüisme, per la qual accepta la renúncia de Cristòfol Tripiana Traver a la beca per a la realització de pràctiques professionals en promoció lingüística i anglés en les dependències de la Direcció General de Política Lingüística i Gestió del Multilingüisme i nomena Ana Martínez Hermoso per a substituir-lo. [2018/7838]  
L'Ordre 87/2016, de 21 de desembre, de 2016, de la Conselleria d'Educació, Investigació, Cultura i Esport, va aprovar les bases reguladores i el procediment general per a la concessió de beques per a fer pràctiques professionals en les dependències de la Direcció General de Política Lingüística i Gestió del Multilingüisme. La Resolució de 13 de març de 2017, de la Conselleria va convocar 6 beques per a la realització de pràctiques professionals en promoció lingüística.  
La Resolució de 14 de juliol de 2017, de la Conselleria d'Educació, Investigació, Cultura i Esport, va concedir una beca de 1.000 - mensuals a favor de Cristòfol Tripiana Traver, per a la realització de pràctiques professionals en promoció lingüística i traducció a l'anglés o de l'anglés. Aquesta resolució també va constituir una borsa de reserva per a cobrir les vacants.  
La Resolució de 22 de febrer de 2018, de la Conselleria d'Hisenda i Model Econòmic ha establit la dotació econòmica de les beques en mil vint-i-tres euros amb setze cèntims (1.023,16 ?) mensuals bruts.  
  
La Resolució de 13 de juliol de 2018, de la Conselleria d'Educació, Investigació, Cultura i Esport, prorroga per un any les beques per a la realització de pràctiques professionals en promoció lingüística en les dependències de la Direcció General de Política Lingüística i Gestió del Multilingüisme.  
En data 16 de juliol de 2018, Cristòfol Tripiana Traver ha presentat la renúncia a l'ajuda a partir del 17 de juliol de 2018.  
En quedar lliure la beca, el Servei d'Estudis i Planificació ho ha comunicat a les candidates de la borsa de reserva, per ordre de prioritat, i la primera que ha acceptat la substitució és Ana Martínez Hermoso.  
  
Per tant, d'acord amb el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Acceptar la renúncia de Cristòfol Tripiana Traver, DNI \*\*\*\*7038, a l'ajuda per a la realització de pràctiques professionals en promoció lingüística i traducció a l'anglés o de l'anglés en les dependències de la Direcció General de Política Lingüística i Gestió del Multilingüisme, des del 17 de juliol de 2018.  
  
Segon  
Nomenar com a substituta Ana Martínez Hermoso, DNI \*\*\*\*4547, a partir de l'1 de setembre de 2018.  
  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Educació i Investigació, en el termini d'un mes comptat des de l'endemà de la publicació en el Diari Oficial de la Generalitat Valenciana, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 27 de juliol de 2018.- El director general de Política Lingüística i Gestió del Multilingüisme: Rubén Trenzano Juan.